ประกาศกรมประมงเรื่อง กำหนดพื้นที่และระยะเวลาฤดูสัตว์น้ำมีไข่วางไข่ เลี้ยงตัวอ่อนในที่จับสัตว์น้ำบางส่วนของจังหวัดภูเก็ตพังงา กระบี่ และตรังพ.ศ. ๒๕๖๑ โดยที่ผลการศึกษาและเก็บรวบรวมข้อมูลของกรมประมงปรากฏชัดว่าบริเวณทะเลอันดามันในเขตท้องที่จังหวัดภูเก็ต พังงา กระบี่ และตรัง เป็นแหล่งซึ่งสัตว์น้ำบางชนิดมีไข่วางไข่ และเลี้ยงตัวอ่อนในช่วงระยะเวลาตั้งแต่เดือนเมษายนถึงเดือนมิถุนายนของทุกปีดังนั้น เพื่อการอนุรักษ์และบริหารจัดการให้เกิดความสมดุลทางธรรมชาติและรักษาทรัพยากรสัตว์น้ำและระบบนิเวศไว้อย่างยั่งยืนอาศัยอำนาจตามความในมาตรา ๗๐ แห่งพระราชกำหนดการประมง พ.ศ. ๒๕๕๘ ซึ่งแก้ไขเพิ่มเติมโดยพระราชกำหนดการประมง(ฉบับที่ ๒) พ.ศ. ๒๕๖๐ อธิบดีกรมประมงออกประกาศไว้ ดังต่อไปนี้ข้อ๑ ภายในระยะเวลาตั้งแต่วันที่ ๑ เมษายนถึงวันที่ ๓๐ มิถุนายน ของทุกปี ห้ามมิให้ผู้ใดทำการประมงในพื้นที่บางส่วนของจังหวัดภูเก็ตพังงา กระบี่ และตรัง ตามพื้นที่เส้นล้อมรอบตั้งแต่ปลายแหลมพันวา อำเภอเมืองภูเก็ตจังหวัดภูเก็ต ถึงปลายแหลมหยงสตาร์ อำเภอปะเหลียน จังหวัดตรัง ซึ่งกำหนดเป็นจุดหมายเลข๑ ถึงจุดหมายเลข ๘ ดังนี้จุดหมายเลข๑ เส้นละติจูด ๗ องศา ๔๘ ลิปดา ๐๕ ฟิลิปดาเหนือ ลองจิจูด ๙๘ องศา ๒๔ ลิปดา ๔๕ ฟิลิปดาตะวันออกจังหวัดภูเก็ต แล้วตัดตรงไปทางทิศตะวันออกเฉียงเหนือถึงจุดหมายเลข ๒จุดหมายเลข๒ เส้นละติจูด ๗ องศา ๕๓ ลิปดา ๐๐ ฟิลิปดาเหนือ ลองจิจูด ๙๘ องศา ๓๕ ลิปดา ๑๕ ฟิลิปดาตะวันออกปลายแหลมหัวล้านของเกาะยาวใหญ่ด้านทิศใต้ จังหวัดพังงา แล้วตัดตรงไปทางทิศตะวันออกเฉียงใต้ถึงจุดหมายเลข ๓จุดหมายเลข๓ เส้นละติจูด ๗ องศา ๓๙ ลิปดา ๐๐ ฟิลิปดาเหนือ ลองจิจูด ๙๘ องศา ๔๕ ลิปดา ๐๐ ฟิลิปดาตะวันออกด้านทิศตะวันตกเฉียงใต้ของเกาะบิด๊ะนอก จังหวัดกระบี่ แล้วตัดตรงไปทางทิศตะวันออกเฉียงใต้ถึงจุดหมายเลข ๔จุดหมายเลข๔ เส้นละติจูด ๗ องศา ๒๘ ลิปดา ๐๐ ฟิลิปดาเหนือ ลองจิจูด ๙๙ องศา ๐๖ ลิปดา ๐๐ ฟิลิปดาตะวันออกด้านทิศใต้ปลายแหลมเกาะลันตาใหญ่ จังหวัดกระบี่ แล้วตัดตรงไปทางทิศตะวันออกเฉียงใต้ถึงจุดหมายเลข ๕จุดหมายเลข๕ เส้นละติจูด ๗ องศา ๑๒ ลิปดา ๐๐ ฟิลิปดาเหนือ ลองจิจูด ๙๙ องศา ๒๓ ลิป ดา ๒๔ ฟิลิปดาตะวันออกด้านทิศใต้ปลายแหลมเกาะตะลิบง จังหวัดตรัง ตัดตรงไปทางทิศตะวันออกเฉียงใต้ ถึงจุดหมายเลข๖จุดหมายเลข๖ เส้นละติจูด ๗ องศา ๐๕ ลิปดา ๒๔ ฟิลิปดาเหนือ ลองจิจูด ๙๙ องศา ๓๔ ลิปดา ๑๒ ฟิลิปดาตะวันออกหัวแหลมด้านใต้ทางทิศตะวันตกของเกาะสุกร จังหวัดตรัง และตัดตรงไปปลายแหลมเกาะสุกรด้านทิศตะวันออกถึงจุดหมายเลข ๗จุดหมายเลข๗ เส้นละติจูด ๗ องศา ๐๔ ลิปดา ๔๘ ฟิลิปดาเหนือ ลองจิจูด ๙๙ องศา ๓๗ ลิปดา ๑๒ ฟิลิปดาตะวันออกแล้วตัดตรงไปทางทิศตะวันออกเฉียงเหนือเข้าหาฝั่งถึงจุดหมายเลข ๘จุดหมายเลข๘ เส้นละติจูด ๗ องศา ๐๖ ลิปดา ๕๐ ฟิลิปดาเหนือ ลองจิจูด ๙๙ องศา ๔๐ ลิปดา ๐๕ ฟิลิปดาตะวันออกปลายแหลมหยงสตาร์ อำเภอปะเหลียน จังหวัดตรัง ซึ่งเป็นจุดสิ้นสุดดังปรากฏรายละเอียดตามแผนที่ท้ายประกาศนี้ข้อ๒ ความในข้อ ๑ มิให้ใช้บังคับกับกรณีการทำการประมงโดยใช้เครื่องมือวิธีการทำการประมงและปฏิบัติตามเงื่อนไขดังนี้(๑)เครื่องมืออวนลากแผ่นตะเฆ่ ที่ใช้ประกอบเรือกลที่มีขนาดความยาวไม่เกิน ๑๔ เมตรและทำการประมงในเวลากลางคืนนอกเขตทะเลชายฝั่ง(๒)เครื่องมืออวนล้อมจับปลากะตัก เฉพาะในเวลากลางวัน ทำการประมงนอกเขตทะเลชายฝั่ง(๓)เครื่องมืออวนติดตาปลาที่มีช่องตาอวนตั้งแต่ ๔.๗ เซนติเมตรขึ้นไป มีความยาวอวนไม่เกิน๒,๕๐๐ เมตร ต่อเรือประมง ๑ ลำ ทำการประมงในเขตทะเลชายฝั่ง และเครื่องมืออวนติดตาปลาที่มีช่องตาอวนตั้งแต่๔.๗ เซนติเมตรขึ้นไป มีความยาวอวนเกิน ๒,๕๐๐ เมตร ต่อเรือประมง ๑ ลำทำการประมงนอกเขตทะเลชายฝั่ง(๔)เครื่องมืออวนปู อวนลอยกุ้ง อวนหมึก(๕)เครื่องมืออวนครอบ อวนช้อน หรืออวนยกหมึก ที่ใช้ประกอบกับเครื่องกำเนิดไฟฟ้า (เครื่องปั่นไฟ)ทำการประมงนอกเขตทะเลชายฝั่ง(๖)ลอบปูที่มีขนาดตาอวนโดยรอบตั้งแต่ ๒.๕ นิ้วขึ้นไป ใช้ทำการประมงไม่เกิน ๓๐๐ ลูกต่อเรือประมง๑ ลำ ทำการประมงในเขตทะเลชายฝั่ง และลอบปูที่มีขนาดช่องตาท้องลอบตั้งแต่ ๒.๕ นิ้วขึ้นไปทำการประมงนอกเขตทะเลชายฝั่ง(๗)ลอบหมึกทุกชนิด(๘)ซั้งทุกชนิดที่ใช้ประกอบทำการประมงพื้นบ้านในเขตทะเลชายฝั่ง(๙)คราดหอยที่ใช้ประกอบเรือกลที่มีขนาดความยาวไม่เกิน ๑๘ เมตร มีความกว้างของปากคราดไม่เกิน๓.๕ เมตร ช่องซี่คราดไม่น้อยกว่า ๑.๒ เซนติเมตร และจำนวนของเครื่องมือคราดหอยต้องไม่เกิน๓ อัน (หน่วย) ต่อเรือกล ๑ ลำ ที่ทำการประมงนอกเขตทะเลชายฝั่ง โดยต้องปฏิบัติตามประกาศกระทรวงเกษตรและสหกรณ์เรื่อง กำหนดเครื่องมือทำการประมง รูปแบบ และพื้นที่ทำการประมงของเครื่องมือประมงคราดหอยที่ห้ามใช้ทำการประมงในที่จับสัตว์น้ำพ.ศ. ๒๕๖๐ ลงวันที่ ๑๓ กรกฎาคม พ.ศ. ๒๕๖๐(๑๐)อวนรุนเคย โดยต้องปฏิบัติตามประกาศกระทรวงเกษตรและสหกรณ์ที่ออกตามความในมาตรา ๖๘ แห่งพระราชกำหนดการประมงพ.ศ. ๒๕๕๘(๑๑)จั่น ยอ แร้ว สวิง แห เบ็ด สับปะนก ขอ ลอบ ฉมวก แผงยกปูจักจั่น(๑๒)เครื่องมืออื่นใดที่ไม่ใช้ประกอบเรือกลขณะทำการประมง(๑๓)การใช้เรือประมงที่มีขนาดต่ำกว่า ๑๐ ตันกรอส ที่ใช้เครื่องยนต์มีกำลังแรงม้าไม่ถึง๒๘๐ แรงม้า ประกอบเครื่องมือทำการประมงที่มิใช่เครื่องมือทำการประมงตามประเภทที่กำหนดไว้ในประกาศกระทรวงเกษตรและสหกรณ์เรื่อง กำหนดให้การใช้เรือประมงทุกขนาดประกอบเครื่องมือทำการประมงบางประเภทเป็นประมงพาณิชย์พ.ศ. ๒๕๖๐ ลงวันที่ ๑๕ ธันวาคม พ.ศ. ๒๕๖๐ ยกเว้นอวนครอบอวนช้อน หรืออวนยกปลากะตัก ที่ใช้ประกอบเครื่องกำเนิดไฟฟ้า(เครื่องปั่นไฟ) และเครื่องมือทำการประมงที่ห้ามตามประกาศกระทรวงเกษตรและสหกรณ์ เรื่องกำหนดเครื่องมือทำการประมง วิธีการทำการประมง และพื้นที่ทำการประมงที่ห้ามใช้ทำการประมงในที่จับสัตว์น้ำเขตทะเลชายฝั่งพ.ศ. ๒๕๖๐ ลงวันที่ ๙ พฤศจิกายน พ.ศ. ๒๕๖๐การใช้เครื่องมือใน(๓) (๔) (๕) (๖) และ (๗) จะต้องปฏิบัติตามประกาศกระทรวงเกษตรและสหกรณ์ เรื่อง กำหนดเครื่องมือทำการประมงวิธีการทำการประมง และพื้นที่ทำการประมงที่ห้ามใช้ทำการประมงในที่จับสัตว์น้ำเขตทะเลชายฝั่งพ.ศ. ๒๕๖๐ ลงวันที่ ๙ พฤศจิกายน พ.ศ. ๒๕๖๐ทั้งนี้เครื่องมือทำการประมงที่ใช้ทำการประมงตามวรรคหนึ่งต้องไม่เป็นเครื่องมือทำการประมงที่ห้ามใช้ทำการประมงตามมาตรา๖๗ มาตรา ๖๙ หรือมาตรา ๗๑ (๑) แห่งพระราชกำหนดการประมง พ.ศ. ๒๕๕๘ข้อ๓ ความในประกาศนี้มิให้ใช้บังคับแก่การทำการประมงเพื่อประโยชน์ทางวิชาการและได้รับอนุญาตเป็นหนังสือจากอธิบดีกรมประมงข้อ๔[๑] ประกาศนี้ให้ใช้บังคับนับถัดจากวันประกาศในราชกิจจานุเบกษาเป็นต้นไปประกาศ ณวันที่ ๒๒ มีนาคม พ.ศ. ๒๕๖๑อดิศร พร้อมเทพอธิบดีกรมประมง[เอกสารแนบท้าย]๑.แผนที่แนบท้ายประกาศกรมประมง เรื่อง กำหนดพื้นที่และระยะฤดูสัตว์น้ำมีไข่ วางไข่เลี้ยงตัวอ่อน ในที่จับสัตว์น้ำบางส่วนของจังหวัดภูเก็ต พังงา กระบี่ และตรัง พ.ศ.๒๕๖๑(ดูข้อมูลจากภาพกฎหมาย)ภูมิกิติ/จัดทำ๒๐ เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๖๙ ง/หน้า ๖/๒๓ มีนาคม ๒๕๖๑